Mr. Millennium

Mr. Millennium 
ialah sebuah siri drama televisyen Malaysia 2021 arahan Azmi Hata. drama bersiri ini dibintangi Aqasha dan Cristina Suzanne. Siri ini memulakan tayangan di Slot Diandra (TV9) bermula 7 Disember  2021 menggantikan Keluarga Untuk Disewa.

Sinopsis 
Jamil dan Mastora ialah pasangan suami isteri yang hidup secara sederhana di sebuah kampung di zaman 60an. Walaupun mereka tidak dikurniakan anak tetapi Jamil dan Mastora dikenali sebagai pasangan yang romantik dan lurus dalam kalangan penduduk kampung. Jamil seorang yang kuat berangan dan sering membayangkan apa akan terjadi di masa hadapan. Satu hari, Jamil terjumpa satu gelung misteri. Tanpa berfikir panjang, Jamil telah masuk ke dalam gelung itu dan dibawa merentas masa ke zaman moden!

Jamil terpinga-pinga dengan infrastruktur serba moden telah menimbulkan banyak insiden lucu. Tambahan pula, Jamil jumpa seorang wanita yang seiras dengan Mastora waktu muda, Qistina. Apabila Jamil sedar bahawa dia berada di zaman moden dan Mastora pula tidak ada di sisinya, dia mula mencari gelung misteri itu untuk pulang ke tempat asalnya. 

Dalam perjalanan Jamil berhadapan dengan pelbagai ujian, dia menjadi popular dan kaya. Ketika itu, Qistina kembali dan menawarkan bantuan untuk menguruskan kerja-kerja Jamil. Sementara itu, Mastora juga tidak berputus asa untuk menjejaki suaminya sehinggalah dia turut sampai ke zaman moden menerusi gelung misteri itu.

Pelakon 
 Aqasha sebagai Jamil
 Cristina Suzanne sebagai Mastora / Qistina
 Esma Daniel sebagai Dato King
 Ady Mohammad sebagai Man Toba
 Danial Amri sebagai Badul
 Shukry Ramlee sebagai Bujar
 Nur Faa sebagai Maria
 Bard Kerdil sebagai Tok Mudim
 Amrel Norman sebagai Malik
 Zarina Zainuddin sebagai Mak Jenab
 Nu'man Salleh sebagai Pak Meon
 Fieza Hanafie sebagai Mak Seha

Rujukan